
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă

	      
	Nr. 30/ 339 /27.03.2013 


AVIZ

asupra Proiectului de Lege  pentru modificarea şi completarea Legii nr. 153/2011 privind unele măsuri de creştere a calităţii arhitectural  - ambientale a clădirilor

În conformitate cu prevederile art. 95 din Regulamentul Camerei Deputaţilor, republicat, Comisia pentru cultură, arte, mijloace de informare în masă a fost sesizată spre dezbatere şi avizare cu Proiectului de Lege  pentru modificarea şi completarea Legii nr. 153/2011 privind unele măsuri de creştere a calităţii arhitectural  - ambientale a clădirilor, transmis cu adresa PL. - x  nr. 304 din data de 3 septembrie 2012.

În calitate de primă Cameră sesizată, Senatul a adoptat acest proiect de lege în şedinţa din 26 iunie 2012, cu respectarea prevederilor art.76 alin.(2) din Constituţia României, republicată.


Sub raport de conţinutul său proiectul de lege face parte din categoria legilor ordinare şi este de competenţa decizională a  Camerei Deputaţilor.


Potrivit prevederilor art. 61 din Regulamentul Camerei Deputaţilor, Comisia a dezbătut proiectul de lege mai sus menţionat, în şedinţa din 26 martie 2013.

Membrii Comisei au analizat iniţiativa legislativă, ţinând cont de avizul favorabil al Consiliului Legislativ nr. 150/06.03.2012, precum şi de Punctul de vedere al Guvernului, emis cu nr. 266/08.03. 2013, prin care se susţine adoptarea acestui proiect de lege.
Iniţiativa legislativă are ca obiect de reglementare  abrogarea art. 2 lit. c) din Legea nr. 153/2011 privind unele măsuri de creştere a calităţii arhitectural  - ambientale a clădirilor, conform căreia sunt exceptate de la aplicarea prevederilor legii Clădirile şi ansamblurile clasate sau în curs de clasare, în condiţiile legii, ca monumente istorice.
În urma dezbaterilor membrii Comisiei au hotărât, cu unanimitatea voturilor celor prezenţi în sală în momentul votului, avizarea favorabilă a proiectului de lege sub rezerva însuşirii observaţiilor Ministerului Culturii.
 PREŞEDINTE,





Gigel – Sorinel ŞTIRBU

